《题龙》
明代·朱浙

怪物生江濆，时潜以养智。头角虽峥嵘，独力难自致。

春雷破顽虽，风雨复时至。变化升九衢，焱燹著灵异。

嘘气生青云，沛泽犹未试。万物天地间，闯然返生意。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。